stanford-oval/wikipedia huggingface dataset:
สาธารณรัฐกล้วย

วลี สาธารณรัฐกล้วย ได้รับการบัญญัติขึ้นใน ค.ศ. 1901 โดยโอ. เฮนรี (ค.ศ. 1862–1910) นักเขียนชาวอเมริกัน
ในทางรัฐศาสตร์ ศัพท์ สาธารณรัฐกล้วย (อังกฤษ: banana republic) หมายถึงประเทศไร้เสถียรภาพทางการเมืองที่มีระบบเศรษฐกิจขึ้นอยู่กับการส่งออกผลผลิตหรือทรัพยากรสิ้นเปลืองเพียงชนิดเดียว เช่น กล้วย แร่ธาตุ ใน ค.ศ. 1901 โอ. เฮนรี นักเขียนชาวอเมริกันได้บัญญัติศัพท์นี้ขึ้นเพื่อใช้สื่อถึงประเทศฮอนดูรัสและประเทศเพื่อนบ้านภายใต้การขูดรีดทางเศรษฐกิจของบริษัทต่าง ๆ จากสหรัฐ เช่น ยูไนเต็ดฟรูตคัมพานี สังคมแบบฉบับในสาธารณรัฐกล้วยเป็นสังคมที่มีชนชั้นแยกกันอย่างสุดขีด โดยมักจะเป็นชนชั้นแรงงานที่ยากจนกับชนชั้นปกครองที่ร่ำรวยซึ่งประกอบด้วยอภิชนทางธุรกิจ การเมือง และการทหารในสังคมนั้น ชนชั้นปกครองควบคุมภาคพื้นฐานของเศรษฐกิจผ่านการขูดรีดแรงงาน ดังนั้น ศัพท์ สาธารณรัฐกล้วย จึงเป็นคำบรรยายแฝงนัยดูหมิ่นสำหรับระบอบคณาธิปไตยใด ๆ ที่รับสินบนเพื่อแลกเปลี่ยนกับการส่งเสริมและสนับสนุนการแสวงหาประโยชน์จากพื้นที่เพาะปลูกทางการเกษตรขนาดใหญ่โดยเฉพาะการปลูกกล้วย
สาธารณรัฐกล้วยเป็นประเทศที่มีระบบเศรษฐกิจแบบทุนนิยมโดยรัฐ โดยที่ประเทศเหล่านี้จะดำเนินการในลักษณะวิสาหกิจการค้าเอกชนเพื่อผลกำไรพิเศษของชนชั้นปกครอง การแสวงประโยชน์ดังกล่าวเกิดขึ้นได้จากการสมรู้ร่วมคิดระหว่างรัฐกับการผูกขาดทางเศรษฐกิจที่ได้รับการสนับสนุน กำไรที่ได้จากการแสวงประโยชน์ส่วนตัวจากที่ดินสาธารณะตกเป็นทรัพย์สินส่วนตัว ในขณะที่หนี้ที่เกิดขึ้นนั้นเป็นความรับผิดชอบทางการเงินของคลังสาธารณะ เศรษฐกิจที่ไม่สมดุลดังกล่าวยังถูกจำกัดด้วยการพัฒนาเศรษฐกิจที่ไม่สม่ำเสมอของเมืองและประเทศ และมักจะลดค่าสกุลเงินของประเทศให้กลายเป็นธนบัตรที่ไม่มีมูลค่า (เงินกระดาษ) ทำให้ประเทศเหล่านั้นไม่มีสิทธิ์ได้รับสินเชื่อระหว่างประเทศเพื่อการพัฒนา
สัตว์เลี้ยงประหลาด

สัตว์เลี้ยงประหลาด (อังกฤษ: Sandkings)
ข้อมูลเบื้องต้น

ประเภทหนังสือ: เรื่องสั้นขนาดยาว
จากเรื่อง: Sandkings (พ.ศ. 2522)
ประพันธ์โดย: จอร์จ อาร์. อาร์. มาร์ติน
ผู้แปลและเรียบเรียง: มาลา แย้มเอิบสิน
ตีพิมพ์: ครั้งที่ 1 พ.ศ. 2531 สำนักพิมพ์ พี. วาทิน
รางวัลเนบิวลาา ค.ศ. 1979
รางวัลฮิวโก ค.ศ. 1980
รางวัลโลกัส ค.ศ. 1980
เนื้อเรื่องย่อ

เป็นเรื่องของร้านขายสัตว์เลี้ยงต่างดาว และผู้คนที่ชอบเลี้ยงสัตว์ประหลาดและผิดกฎหมายจากต่างดาว ศูนย์กลางของสัตว์เลี้ยงนี้คือกระเพาะ เมื่อกระเพาะได้รับความร้อนจะสร้างบริวาร และบริวารจะเป็นผู้หาอาหารให้กับกระเพาะ ในตอนแรกมีสัตว์เลี้ยงอยู่สี่กลุ่ม แต่ละกลุ่มถูกจัดให้อยู่ในตู้ปลา เนื่องจากสัตว์เลี้ยงนี้เรียกได้ว่ามีความฉลาดและมีการวิวัฒนาการได้อย่างรวดเร็ว สามารถวางแผนการรบได้และมีพลังจิต ถ้าเลี้ยงอย่างดีก็อาจเชื่อฟังและใช้งานได้ มีกฎในการเลี้ยงสัตว์แต่เนื่องจากผู้ซื้อสัตว์เลี้ยงนี้ (พระเอกในเรื่อง) ปฏิบัติอย่างโหดร้ายโดยให้สัตว์เลี้ยงต่อสู้กับสัตว์อื่นๆ เมื่อตู้ปลาที่เลี้ยงไว้แตก สัตว์เลี้ยงเริ่มออกมายึดบ้านที่พักอาศัยและเริ่มวิวัฒนาการ เนื่องจากมีพื้นที่กว้างสัตว์เลี้ยงจึงเริ่มขยายขนาดและหิวมากยิ่งขึ้น พระเอกจึงต้องหาทางรับมือแก้ไขปัญหาเองโดยพยายามไม่ให้ผู้ขายสัตว์เลี้ยงและเจ้าหน้าที่รู้เรื่อง
ดูเพิ่ม

รายชื่อนิยายวิทยาศาสตร์
รายชื่อนิยายวิทยาศาสตร์ไทย
สับปะรดภูแล

สับปะรดภูแลเชียงราย (อังกฤษ: Chiangrai Phulae Pineapple) หรือในชื่อเรียก  สับปะรดภูแล เป็นสับปะรดสายพันธุ์ในกลุ่มควีน ลูกเล็กและสามารถปลูกได้ตลอดปี ผล ขนาดเล็ก เนื้อสีทอง กลิ่นหอม แกนสับปะรดกรอบ รับประทานได้ รสชาติหวานปานกลาง แหล่งกำเนิดอยู่ที่ตำบลนางแล ตำบลท่าสุด และตำบลบ้านดู่ อำเภอเมือง จังหวัดเชียงราย
ประวัติ

เอนก ประทีป ณ ถลาง อาจารย์มหาวิทยาลัยราชภัฎเชียงราย อาศัยอยู่ที่ตำบลนางแล เป็นผู้นำพันธุ์มาจากจังหวัดภูเก็ตมาปลูก ในตำบลนางแล อำเภอเมือง จังหวัดเชียงราย และได้มีการปรับเปลี่ยนวิธีการปลูกให้เหมาะสมกับสภาพภูมิประเทศและภูมิอากาศ โดยไม่ได้มีการใช้ยาฆ่าแมลงและใส่ปุ๋ยวิทยาศาสตร์ เป็นคนละพันธุ์กับสับปะรดนางแล และสาเหตุที่เปลี่ยนชื่อจากพันธุ์ภูเก็ตเป็นพันธุ์ภูแล เนื่องจากแม่ค้าคนกลางเห็นว่า ลักษณะลูกมีลักษณะเล็กและคนต่างจังหวัดที่มาเที่ยวชอบกิน โดยเป็นการผสมชื่อระหว่าง ตำบลนางแล กับ สับปะรดพันธุ์ภูเก็ต มิใช่มาจาก พันธุ์ภูเก็ต ผสมกับพันธุ์นางแล
ปัจจุบัน ได้มีการนำ สัปปะรดภูแล มาแปรรูปมากมาย ทั้ง เบเกอรี่ และ เครื่องดื่ม มากมาย ที่มีรสชาติเป็นเอกลักษณ์
รายการอ้างอิง

↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2010-09-24. สืบค้นเมื่อ 2010-09-18.
↑  http://www.komchadluek.net/detail/20100813/69711/%E0%B8%82%E0%B8%B9%E0%B9%88%E0%B8%88%E0%B8%B1%E0%B8%9A%E0%B8%9B%E0%B8%A3%E0%B8%B1%E0%B8%9A%E0%B8%9E%E0%B9%88%E0%B8%AD%E0%B8%84%E0%B9%89%E0%B8%B2%E0%B8%AD%E0%B9%89%E0%B8%B2%E0%B8%87%E0%B8%8A%E0%B8%B7%E0%B9%88%E0%B8%AD%E0%B8%AA%E0%B8%B1%E0%B8%9A%E0%B8%9B%E0%B8%B0%E0%B8%A3%E0%B8%94%E0%B8%A0%E0%B8%B9%E0%B9%81%E0%B8%A5.html
↑  http://gotoknow.org/blog/sadett/188948%5Bลิงก์เสีย%5D
↑  https://docs.google.com/viewer?url=http://pcoc.moc.go.th/pcocsys/pcoc_menu/admin/manage/files/57%255CFact%2520sheet%2520Apr%2520%252008.doc
↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2010-09-18.
สับปะรดภูแล เชียงราย เก็บถาวร 2016-06-27 ที่ เวย์แบ็กแมชชีน
สาธารณรัฐฟิลิปปินส์

สาธารณรัฐฟิลิปปินส์ (อังกฤษ: Philippine Republic) สามารถหมายถึง
สาธารณรัฐฟิลิปปินส์ที่ 1 (23 มกราคม 1899 – 23 มีนาคม 1901)
สาธารณรัฐฟิลิปปินส์ที่ 2 (14 ตุลาคม 1943 – 17 สิงหาคม 1945)
สาธารณรัฐฟิลิปปินส์ที่ 3 (4 กรกฎาคม 1946 – 21 กันยายน 1972)
สาธารณรัฐฟิลิปปินส์ที่ 4 (30 มิถุนายน 1981 – 25 กุมภาพันธ์ 1986)
สาธารณรัฐฟิลิปปินส์ที่ 5 (2 กุมภาพันธ์ 1987 – ปัจจุบัน)
สาธารณรัฐสเปน

สาธารณรัฐสเปน (อังกฤษ: Spanish Republic) สามารถหมายถึง
สาธารณรัฐสเปนที่ 1 (1873–1874)
สาธารณรัฐสเปนที่ 2 (1931–1939)
สัปดาห์แฟชั่น

นางแบบขณะกำลังเดินแฟชั่นโชว์บนเวทีเดินแบบในงานสัปดาห์แฟชั่นบอสตัน
สัปดาห์แฟชั่น (อังกฤษ: Fashion week) เป็นงานจัดแสดงสินค้าในอุตสาหกรรมแฟชั่น เป็นเวลานานหนึ่งสัปดาห์ โดยมีนักออกแบบ และแบรนด์ต่าง ๆ แสดงคอลเลกชันล่าสุดของพวกเขาในแฟชั่นโชว์บนเวทีเดินแบบ ให้กับผู้ซื้อและสื่อ งานจัดแสดงเหล่านนี้มีอิทธิพลต่อแนวโน้มความนิยมในปัจจุบันอย่างมาก
สัปดาห์แฟชั่นที่โดดเด่นที่สุดที่จะมีขึ้นในเมืองหลวงแฟชั่นของโลก "บิ๊กโฟร์" ที่ได้รับความนิยมเป็นส่วนใหญ่จากสื่อต่าง ๆ ทั่วโลก คือนครนิวยอร์ก ลอนดอน มิลาน และปารีส
ในขณะที่วงการแฟชั่นได้เปลี่ยนแปลงมากขึ้นในศตวรรษที่ 21 ก็มีงานสัปดาห์แฟชั่นเกิดขึ้นที่ต่าง ๆ ทั่วโลก เช่น เบอร์ลิน ลอสแอนเจลิส มาดริด โรม เซาเปาลู โตเกียว เซี่ยงไฮ้ ฮ่องกง ซิดนีย์ สิงคโปร์ ดูไบ และรวมถึงกรุงเทพมหานคร ก็เป็นเจ้าภาพสำคัญในการจัดงานสัปดาห์แฟชั่น
ประวัติ

แนวความคิดของงานสัปดาห์แฟชั่นเริ่มขึ้นที่กรุงปารีสเมื่อนักการตลาดจ้างผู้หญิงสวมเสื้อผ้าแฟชั่นในที่สาธารณะจากสนามแข่งไปจนถึงร้านเสริมสวย
ขบวนพาเหรดเหล่านี้ (ขบวนพาเหรด คือ "défilé" ในภาษาฝรั่งเศส) เริ่มค่อย ๆ กลายเป็นกิจกรรมทางสังคมของตัวเอง
แหล่งข้อมูลอื่น

Fashion Week Online
Vogue
สาธารณรัฐออสเตรีย

สาธารณรัฐออสเตรีย (อังกฤษ: Austrian Republic) สามารถหมายถึง
สาธารณรัฐออสเตรียที่ 1 (1919–1934)
สาธารณรัฐออสเตรียที่ 2 (1945–ปัจจุบัน)
สันนิบาตศักดิ์สิทธิ์ (ค.ศ. 1571)

ธงของ “สันนิบาตศักดิ์สิทธิ์” ที่ใช้ในยุทธการที่เลปันโต
สันนิบาตศักดิ์สิทธิ์ (อังกฤษ: Holy League) ของปี ค.ศ. 1571 คือกลุ่มรัฐโรมันคาทอลิกที่มีทางออกสู่ทะเลเมดิเตอร์เรเนียน เพื่อต่อต้านอิทธิพลของจักรวรรดิออตโตมันในบริเวณทางตะวันออกของทะเลเมดิเตอร์เรเนียน สมเด็จพระสันตะปาปาปิอุสที่ 5 ทรงสถาปนาขึ้นเมื่อวันที่ 25 พฤษภาคม ค.ศ. 1571
สมาชิกของสันนิบาตประกอบด้วยรัฐสันตะปาปา ราชอาณาจักรสเปน เนเปิลส์ และซิซิลีของฮับส์บูร์ก สาธารณรัฐเวนิส สาธารณรัฐเจนัว แกรนด์ดัชชีตอสคานา ดัชชีซาวอย ดัชชีปาร์มา ดัชชีอูร์บีโน และอัศวินแห่งมอลตา รัฐต่าง ๆ เหล่านี้มีกองเรือประเภทต่างๆ ด้วยกันทั้งหมดด้วยกัน 300 ลำ ทหารราบ 50,000 คน และทหารม้า 4,500 คน และมีปืนที่พร้อมที่จะต่อสู้ในวันที่ 1 ของทุกปี โดยมีเจ้าชายจอห์นแห่งออสเตรีย พระอนุชาต่างพระมารดาในพระเจ้าเฟลีเปที่ 2 แห่งสเปน เป็นผู้บังคับบัญชาการสูงสุด ทุนทรัพย์ในการบำรุงกองเรือมาจากรัฐสันตะปาปา สเปน และสาธารณรัฐเวนิส
สันนิบาตศักดิ์สิทธิ์เปิดโอกาสการเป็นสมาชิกแก่จักรวรรดิโรมันอันศักดิ์สิทธิ์ ฝรั่งเศส และโปรตุเกส แต่ไม่มีผู้ใดเข้าร่วม จักรวรรดิโรมันอันศักดิ์สิทธิ์ประสงค์ที่จะรักษาสันติภาพกับอิสตันบุล ขณะที่ฝรั่งเศสเป็นพันธมิตรกับออตโตมันในการต่อต้านอิทธิพลของกลุ่มพันธมิตรสเปน และโปรตุเกสมัวแต่ยุ่งอยู่กับโมร็อกโกและการเผชิญความขัดแย้งโดยตรงกับออตโตมันในทะเลแดงและมหาสมุทรอินเดียซึ่งทำให้ไม่มีกำลังพอที่ส่งคนไปช่วยสันนิบาตได้
สันนิบาตเริ่มด้วยการรวมกองทัพเรือเข้าด้วยกันเพื่อช่วยเวนิสต่อต้านการรุกรานของออตโตมันที่นำโดยลาลา คารา มุสตาฟา ปาชาในไซปรัสในเดือนกรกฎาคมปี ค.ศ. 1570 แต่ไปถึงไม่ทันที่จะช่วยให้ไซปรัสรอดจากการยึดครองโดยออตโตมัน
แต่เมื่อวันที่ 7 ตุลาคม ค.ศ. 1571 สันนิบาตก็สามารถได้รับชัยชนะอย่างเด็ดขาดต่อกองทัพเรือของออตโตมันในยุทธการที่เลปันโต ริมฝั่งทะเลทางด้านตะวันตกของกรีซ หลังจากการลงนามในสนธิสัญญาสงบศึกในปี ค.ศ. 1573 แล้วสันนิบาตก็สิ้นสุดลง
ดูเพิ่ม

ยุทธการที่เลปันโต
จักรวรรดิออตโตมัน
แหล่งข้อมูลอื่น

Holy Leagues Of The 16th Century เก็บถาวร 2016-04-08 ที่ เวย์แบ็กแมชชีน about.com
| ด ค กสนธิสัญญา (ดูเพิ่ม: รายชื่อสนธิสัญญาตั้งแต่ราว 1280 ก่อนคริสต์ศักราช ถึงปัจจุบัน) |
| --- | --- |
เนื้อหาสาระ (หมวดหมู่): สนธิสัญญาด้านอาวุธ  ·  สนธิสัญญาด้านพันธมิตรทางการทหาร  ·  สนธิสัญญาด้านสิ่งแวดล้อม  ·  สนธิสัญญาด้านสิทธิมนุษยชน  ·  สนธิสัญญาด้านทรัพย์สินทางปัญญา  ·  สนธิสัญญาด้านการค้า
ทวีปเกี่ยวข้อง: ทวีปอเมริกาใต้  ·  ทวีปอเมริกาเหนือ  ·  ทวีปเอเชีย  ·  ทวีปยุโรป  ·  ทวีปออสเตรเลีย  ·  ทวีปแอฟริกา
ประเทศเกี่ยวข้อง: อเมริกันอินเดียน  ·  อาร์เมเนีย  ·  ออสเตรเลีย  ·  ออสเตรีย  ·  แคนาดา  ·  จีน  ·  เช็กเกีย  ·  เดนมาร์ก  ·  อังกฤษ  ·  ฝรั่งเศส  ·  เยอรมนี  ·  จักรวรรดิโรมันอันศักดิ์สิทธิ์  ·  ฮังการี  ·  อินเดีย  ·  อินโดนีเซีย  ·  อิตาลี  ·  ญี่ปุ่น  ·  เกาหลี  ·  ลิทัวเนีย  ·  เนเธอร์แลนด์  ·  จักรวรรดิออตโตมัน  ·  ปากีสถาน  ·  โปแลนด์  ·  โปรตุเกส  ·  รัสเซีย  ·  สเปน  ·  สหภาพโซเวียต  ·  สวีเดน  ·  สวิตเซอร์แลนด์  ·  ไทย  ·  ตุรกี  ·  สหราชอาณาจักร  ·  ยูเครน  ·  สหรัฐ  ·  ยูโกสลาเวีย
คริสต์ศตวรรษ: คริสต์ศตวรรษที่ 10  ·  คริสต์ศตวรรษที่ 11  ·  คริสต์ศตวรรษที่ 12  ·  คริสต์ศตวรรษที่ 13  ·  คริสต์ศตวรรษที่ 14  ·  คริสต์ศตวรรษที่ 15  ·  คริสต์ศตวรรษที่ 16  ·  คริสต์ศตวรรษที่ 17  ·  คริสต์ศตวรรษที่ 18  ·  คริสต์ศตวรรษที่ 19  ·  คริสต์ศตวรรษที่ 20  ·  คริสต์ศตวรรษที่ 21
บทความเกี่ยวข้อง: กฎหมายระหว่างประเทศ  ·  สงคราม  ·  การควบคุมอาวุธ  ·  ความตกลงว่าด้วยสิ่งแวดล้อม  ·  สิทธิมนุษยชน  ·  ทรัพย์สินทางปัญญา  ·  ความตกลงทางการค้า
สนธิสัญญา · ความสัมพันธ์ระหว่างประเทศ · กฎหมายระหว่างประเทศ · สงคราม  · ประวัติศาสตร์
สาธารณรัฐนิยม

สาธารณรัฐนิยม (อังกฤษ: republicanism) เป็นอุดมการณ์ทางการเมืองที่มีศูนย์กลางอยู่ที่ความเป็นพลเมืองในรัฐที่ปกครองแบบสาธารณรัฐ ซึ่งอาจเป็นระบอบคณาธิปไตยไปจนถึงอำนาจอธิปไตยของปวงชน (popular sovereignty) อย่างไรก็ดี ประเทศบางประเทศเป็นสาธารณรัฐเฉพาะในแง่ที่ว่า รัฐเหล่านั้นไม่ได้ปกครองด้วยระบอบกษัตริย์ ทว่าไม่ได้ยึดเอาอุดมคติของสาธารณรัฐนิยมเป็นที่ตั้ง
คำว่า "สาธารณรัฐ" มีที่มาจากคำลาตินว่า res publica ซึ่งอ้างอิงถึงรูปแบบของการปกครองที่ถือกำเนิดขึ้นในราว ศตวรรษที่ 6 ก่อนคริสต์ศักราช หลังจากการขับไล่กษัตริย์ของกรุงโรม โดย ลูเชียส จูนิอัส บรูตัส และ คอลลาตินัส รูปแบบการปกครองนี้ล่มสลายลงในช่วงท้ายของ ศตวรรษที่ 1 ก่อนคริสต์ศักราช โดยเปลี่ยนเป็นการปกครองแบบมีกษัตริย์ในเชิงรูปแบบ
การปกครองแบบสาธารณรัฐถูกฟื้นฟูกลับมาอีกครั้ง ในสมัยการฟื้นฟูศิลปะวิทยาการฟลอเรนซ์ คตินิยมแบบสาธารณรัฐนิยมมีบทบาทอย่างมากในการปฏิวัติอเมริกา ส่วนในยุโรปแนวคิดนี้ได้เพิ่มอิทธิพลอย่างมากหลังการปฏิวัติฝรั่งเศส
สาธารณรัฐเกาหลี

สาธารณรัฐเกาหลี (อังกฤษ: Republic of Korea) สามารถหมายถึง
สาธารณรัฐเกาหลีที่หนึ่ง (1948–1960)
สาธารณรัฐเกาหลีที่สอง (1960–1963)
สาธารณรัฐเกาหลีที่สาม (1963–1972)
สาธารณรัฐเกาหลีที่สี่ (1972–1981)
สาธารณรัฐเกาหลีที่ห้า (1981–1988)
สาธารณรัฐเกาหลีที่หก (1988–ปัจจุบัน)
สาธารณรัฐฮังการี

สาธารณรัฐฮังการี (อังกฤษ: Hungarian Republic) สามารถหมายถึง
สาธารณรัฐฮังการีที่ 1 (1918–1920)
สาธารณรัฐฮังการีที่ 2 (1946–1949)
สาธารณรัฐฮังการีที่ 3 (1989–ปัจจุบัน)
สัตว์มหัศจรรย์: ความลับของดัมเบิลดอร์

| สัตว์มหัศจรรย์: ความลับของดัมเบิลดอร์ |
| --- | --- |
ใบปิดภาพยนตร์
กำกับ: เดวิด เยตส์
บทภาพยนตร์:   เจ. เค. โรว์ลิง  สตีฟ โคลฟส์ 
เนื้อเรื่อง: เจ. เค. โรว์ลิง
สร้างจาก: ตัวละคร โดย เจ. เค. โรว์ลิง
อำนวยการสร้าง:   เดวิด เฮย์แมน  เจ. เค. โรว์ลิง  สตีฟ โคลฟส์  ไลโอเนล วิแกรม  ทิม ลูอิส 
นักแสดงนำ:   เอดดี เรดเมย์น  แคทเธอริน วอเตอร์สตัน  แดน ฟ็อกเลอร์  อลิสัน ซูดอล  เอซรา มิลเลอร์  คัลลัม เทอร์เนอร์  วิลเลียม นาดิแลม  ป๊อปปี้ คอร์บี้-ทูช  เจสสิกา วิลเลียมส์  จู๊ด ลอว์  แมส มีเกิลเซิน 
กำกับภาพ: จอร์จ ริชมอนด์
ตัดต่อ: มาร์ก เดย์
ดนตรีประกอบ: เจมส์ นิวตัน ฮาวเวิร์ด
บริษัทผู้สร้าง: เฮย์เดย์ฟิล์มส 
ผู้จัดจำหน่าย: วอร์เนอร์บราเธอส์พิกเจอส์
วันฉาย:   15 เมษายน ค.ศ. 2022 (2022-04-15) 
ความยาว: 142 นาที
ประเทศ:   สหราชอาณาจีกร  สหรัฐ 
ภาษา: อังกฤษ
ทุนสร้าง: 200 ล้านดอลลาร์สหรัฐ
ทำเงิน: 405.2 ล้านดอลลาร์สหรัฐ
ก่อนหน้านี้: สัตว์มหัศจรรย์: อาชญากรรมของกรินเดลวัลด์
สัตว์มหัศจรรย์: ความลับของดัมเบิลดอร์ (อังกฤษ: Fantastic Beasts: The Secrets of Dumbledore) เป็นภาพยนตร์แฟนตาซีที่กำกับโดยเดวิด เยตส์ เขียนบทภาพยนตร์โดยเจ. เค. โรว์ลิงและสตีฟ โคลฟส์ จากเรื่องราวต้นฉบับโดยโรว์ลิง ภาพยนตร์เรื่องนี้เป็นการร่วมผลิตของอเมริกาและอังกฤษ เป็นภาคต่อของภาพยนตร์เรื่อง สัตว์มหัศจรรย์: อาชญากรรมของกรินเดลวัลด์ (ค.ศ. 2018) นับเป็นภาคที่ 3 ในภาพยนตร์ชุด สัตว์มหัศจรรย์ และภาคที่ 11 ในชุดภาพยนตร์โลกเวทมนตร์ ภาพยนตร์เรื่องนี้นำแสดงโดย เอดดี เรดเมย์น, แคทเธอริน วอเตอร์สตัน, แดน ฟ็อกเลอร์, อลิสัน ซูดอล, เอซรา มิลเลอร์, คัลลัม เทอร์เนอร์, วิลเลียม นาดิแลม, ป๊อปปี้ คอร์บี้-ทูช, เจสสิกา วิลเลียมส์, จู๊ด ลอว์ และแมส มีเกิลเซิน นำเสนอเรื่องราวหลายปีหลังจาก อาชญากรรมของกรินเดลวัลด์ เป็นเรื่องราวของอัลบัส ดัมเบิลดอร์ได้มอบหมายให้นิวต์ สคาแมนเดอร์ และพันธมิตรของเขากับภารกิจที่นำพวกเขาไปสู่ใจกลางกองทัพของเกลเลิร์ต กรินเดลวัลด์ พ่อมดฝ่ายมืด
การถ่ายทำหลักมีกำหนดจะเริ่มในต้นปี ค.ศ. 2020 แต่ถูกเลื่อนออกไปเนื่องจากการระบาดทั่วของโควิด-19 และเริ่มถ่ายทำในเดือนกันยายน ค.ศ. 2020 หลังจากการควบคุมโรคระบาดและการเปลี่ยนตัวนักแสดงจากจอห์นนี เดปป์เป็นมีเกิลเซิน ภาพยนตร์เรื่องนี้จึงถูกเลื่อนฉายออกไปเป็นวันที่ 15 กรกฎาคม ค.ศ. 2021 ก่อนที่จะถูกกำหนดให้เป็นวันที่ 15 เมษายน ค.ศ. 2022 สัตว์มหัศจรรย์: ความลับของดัมเบิลดอร์ ทำเงิน 405 ล้านดอลลาร์สหรัฐทั่วโลก จากทุนสร้าง 200 ล้านดอลลาร์สหรัฐ กลายเป็นภาพยนตร์ที่ทำเงินสูงสุดอันดับที่เก้าในปี ค.ศ. 2022 ภาพยนตร์ได้รับการตอบรับแบบผสมจากนักวิจารณ์ โดยชมในเรื่องการปรับปรุงที่ดีขึ้นจากภาคที่แล้วและการแสดงของมีเกิลเซิน
นักแสดง

เอดดี เรดเมย์น รับบท นิวท์ สคามันเดอร์
แคทเธอริน วอเตอร์สตัน รับบท พอร์เพนทินา โกลด์สตีน
แดน ฟ็อกเลอร์ รับบท เจคอบ โควัลสกี
อลิสัน ซูดอล รับบท ควีนนี โกลด์สตีน
เอซรา มิลเลอร์ รับบท ครีเดนซ์ แบร์โบน/ออเรเลียส ดัมเบิลดอร์
คัลลัม เทอร์เนอร์ รับบท ธีซีอุส สคามันเดอร์
วิลเลียม นาดีแลม รับบท ยูซุฟ คามา
ป๊อบปี้ คอร์บี-ทูเอช รับบท วินดา โรซิเออร์
เจสสิกา วิลเลียมส์ รับบท ยูลาลี่ ฮิกส์
จู๊ด ลอว์ รับบท อัลบัส ดัมเบิลดอร์
แมส มีเกิลเซิน รับบท เกลเลิร์ต กรินเดลวัลด์
วิคตอเรีย ยีตส์ รับบท บันตี้
ริชาร์ด คอยล์ รับบท อาเบอร์ฟอร์ธ ดัมเบิลดอร์
ฟิโอน่า กลาสคอตต์ รับบท มิเนอร์ว่า มักกอนนากัล
ดูเพิ่ม

แฮรี่ พอตเตอร์
สัตว์มหัศจรรย์และถิ่นที่อยู่
แหล่งข้อมูลอื่น

เว็บไซต์ทางการ
สัตว์มหัศจรรย์: ความลับของดัมเบิลดอร์ ที่อินเทอร์เน็ตมูวีเดตาเบส
สัตว์มหัศจรรย์: ความลับของดัมเบิลดอร์ ที่บ็อกซ์ออฟฟิศโมโจ
สาธารณรัฐโปรตุเกส

สาธารณรัฐโปรตุเกส (อังกฤษ: Portuguese Republic) สามารถหมายถึง
สาธารณรัฐโปรตุเกสที่หนึ่ง (1910–1926)
สาธารณรัฐโปรตุเกสที่สอง (1933–1974)
สาธารณรัฐโปรตุเกสที่สาม (1974–ปัจจุบัน)
สัตว์มหัศจรรย์: อาชญากรรมของกรินเดลวัลด์

| สัตว์มหัศจรรย์: อาชญากรรมของกรินเดลวัลด์ |
| --- | --- |
ใบปิดภาพยนตร์
กำกับ: เดวิด เยตส์
เขียนบท: เจ. เค. โรว์ลิง
อำนวยการสร้าง:   เจ. เค. โรว์ลิง  เดวิด เฮย์แมน  สตีฟ โคลฟส์  ไลโอเนล วิแกรม 
นักแสดงนำ:   เอดดี เรดเมย์น  จอห์นนี เดปป์  แคทเธอริน วอเตอร์สตัน  แดน ฟ็อกเลอร์  อลิสัน ซูดอล  เอซรา มิลเลอร์  โซอี้ คราวิทซ์  คัลลัม เทอร์เนอร์  คลอเดีย คิม  จู๊ด ลอว์ 
กำกับภาพ: Philippe Rousselot
ตัดต่อ: มาร์ก เดย์
ดนตรีประกอบ: เจมส์ นิวตัน ฮาวเวิร์ด
บริษัทผู้สร้าง: เฮย์เดย์ฟิล์มส 
ผู้จัดจำหน่าย: วอร์เนอร์บราเธอส์พิกเจอส์
วันฉาย:   8 พฤศจิกายน ค.ศ. 2018 (ปารีส)  15 พฤศจิกายน ค.ศ. 2018 (ไทย)  16 พฤศจิกายน 2018 (สหราชอาณาจักร, สหรัฐ) 
ความยาว: 134 นาที
ประเทศ: สหราชอาณาจักร สหรัฐ
ภาษา: อังกฤษ
ทุนสร้าง: 200 ล้านดอลลาร์สหรัฐ
ทำเงิน: 654.9 ล้านดอลลาร์สหรัฐ
ก่อนหน้านี้: สัตว์มหัศจรรย์และถิ่นที่อยู่
ต่อจากนี้: สัตว์มหัศจรรย์: ความลับของดัมเบิลดอร์
สัตว์มหัศจรรย์: อาชญากรรมของกรินเดลวัลด์ (อังกฤษ: Fantastic Beasts: The Crimes of Grindelwald) เป็นภาพยนตร์ดราม่าแฟนตาซีที่ออกฉายในปี ค.ศ. 2018 ผลิตโดย เฮย์เดย์ฟิล์มส และจัดจำหน่ายโดย วอร์เนอร์บราเธอส์พิกเจอส์ โดยเป็นการร่วมผลิตระหว่างสหรัฐและอังกฤษ เป็นภาคต่อของภาพยนตร์เรื่อง สัตว์มหัศจรรย์และถิ่นที่อยู่ ซึ่งออกฉายเมื่อปี ค.ศ. 2016 ถือเป็นภาคที่ 2 ในภาพยนตร์ชุด สัตว์มหัศจรรย์ และเป็นภาพยนตร์ลำดับที่ 10 ในชุดภาพยนตร์จากโลกเวทมนตร์ของเจ. เค. โรว์ลิง ซึ่งเริ่มต้นจากวรรณกรรมเยาวชนชุด แฮร์รี่ พอตเตอร์
มีการประกาศโครงการสร้างภาค 2 ของภาพยนตร์ชุด สัตว์มหัศจรรย์ฯ ตั้งแต่ตุลาคม ค.ศ. 2014 ต่อมา เจ. เค. โรลลิ่ง ได้ประกาศว่าเขียนบทเสร็จแล้วเมื่อกรกฎาคม ค.ศ. 2016 จอห์นนี เดปป์ประกาศรับบทเมื่อพฤศจิกายน ค.ศ. 2016 ทำให้เกิดเป็นประเด็นถกเถียงเนื่องจากเขายังอยู่ในระหว่างการต่อสู้กับข้อกล่าวหาเรื่องการใช้ความรุนแรงในครอบครัวและกฎหมายใหม่ที่เพิ่งประกาศใช้เมื่อเมษายน ค.ศ. 2017 การถ่ายทำหลักของภาพยนตร์เริ่มขึ้นเมื่อกรกฎาคม ค.ศ. 2017 ที่วอร์เนอร์บราเดอร์สสตูดิโอในลีฟส์เดน นอกจากนี้ยังถ่ายทำในลอนดอน สวิตเซอร์แลนด์ และปารีสด้วย จนถ่ายทำเสร็จทั้งหมดเมื่อธันวาคม ค.ศ. 2017
สัตว์มหัศจรรย์: อาชญากรรมของกรินเดลวัลด์ ออกฉายรอบปฐมทัศน์เมื่อ 8 พฤศจิกายน ค.ศ. 2018 ที่เมืองปารีส และออกฉายทั่วโลกเมื่อ 16 พฤศจิกายน ค.ศ. 2018 ในระบบ RealD 3D, Dolby Cinema, IMAX และ ScreenX ผ่านการจัดจำหน่ายโดยวอร์เนอร์บราเดอร์สพิคเจอร์ส ทำรายได้รวมทั่วโลกกว่า 600 ล้านดอลลาร์สหรัฐ ได้รับเสียงวิจารณ์แบบก้ำกึ่งจากนักวิจารณ์ ซึ่งส่วนใหญ่ชื่นชมว่าเป็นหนังที่มีความบันเทิง การกำกับดี การแสดงดี (โดยเฉพาะจู๊ด ลอว์ และจอห์นนี เดปป์) แต่ติติงเรื่องเนื้อเรื่องที่ซับซ้อนอย่างไม่มีความจำเป็นและขาดประเด็นสำคัญ มีรายละเอียดและการปูพื้นไปสู่ภาคต่อ ๆ ไปมากเกินไป
สัตว์มหัศจรรย์: ความลับของดัมเบิลดอร์ ซึ่งเป็นภาพยนตร์ภาคต่อของ สัตว์มหัศจรรย์: อาชญากรรมของกรินเดลวัลด์ มีกำหนดออกฉายวันที่ 15 เมษายน ค.ศ. 2022
นักแสดง

เอดดี เรดเมย์น รับบท นิวท์ สคามันเดอร์
แคทเธอริน วอเตอร์สตัน รับบท พอร์เพนทินา โกลด์สตีน
จอห์นนี เดปป์ รับบท เกลเลิร์ต กรินเดลวัลด์
แดน ฟ็อกเลอร์ รับบท เจคอบ โควัลสกี
อลิสัน ซูดอล รับบท ควีนนี โกลด์สตีน
เอซรา มิลเลอร์ รับบท ครีเดนซ์ แบร์โบน
โซอี้ คราวิทซ์ รับบท ลีตา เลสแตรงจ์
คัลลัม เทอร์เนอร์ รับบท ธีซีอุส สคามันเดอร์
คลอเดีย คิม รับบท นากินี
วิลเลียม นาดีแลม รับบท ยูซุฟ คามา
เควิน กูธรี รับบท อะเบอร์นาธี
จู๊ด ลอว์ รับบท อัลบัส ดัมเบิลดอร์
คาร์เมน อีโจโก รับบท เซราฟินา พิกเควอรี
บรอนติส โจโดโรวสกี รับบท นิโคลัส เฟลมเมล
ฟิโอน่า กลาสคอตต์ รับบท มิเนอร์ว่า มักกอนนากัล
ป๊อบปี้ คอร์บี-ทูเอช รับบท วินดา โรซิเออร์
อิงวาร์ เอ็กเกิร์ต ซีกืร์ดซอน รับบท กันนาร์ กริมม์สัน
โอลาเฟอร์ ดาร์รี่ โอลาฟส์สัน รับบท สเกนเดอร์
แดเนี่ยลล์ ฮูเกส รับบท เออร์ม่า ดูการ์ด
เดวิด ซากุราอิ รับบท ครอลล์
วิคตอเรีย ยีตส์ รับบท บันตี้
เจสสิก้า วิลเลียมส์ รับบท ยูลาลี่ ฮิกส์
อิสซัวลาร์ บ้บ-บราวน์ รับบท ลอรีน่า คามา
เดเร็ค ริดเดลล์ รับบท ทอร์ควิล ทราเวอร์ส
วูล์ฟ โรท รับบท รูดัลฟ์ สปีลแมน
คอร์เนลล์ จอห์น รับบท อาร์โนลด์ กุซแมน
คีธ แชนเตอร์ รับบท คอร์วุส เลสแตรงจ์ ที่ 4
ดูเพิ่ม

แฮรี่ พอตเตอร์
สัตว์มหัศจรรย์และถิ่นที่อยู่
แหล่งข้อมูลอื่น

เว็บไซต์อย่างเป็นทางการ
สัตว์มหัศจรรย์: อาชญากรรมของกรินเดลวัลด์ ที่อินเทอร์เน็ตมูวีเดตาเบส
เว็บไซต์พอตเตอร์มอร์
สันชีตะ เชอิคห์

| สันชีตะ เชอิคห์ Sanjeeda Sheikh |
| --- | --- |

เกิด:  (1984-12-20) 20 ธันวาคม ค.ศ. 1984 (39 ปี) คูเวตซิตี, ประเทศคูเวต
สัญชาติ: ชาวอินเดีย
อาชีพ: นักแสดง, นักเต้น, นางแบบ
ปีปฏิบัติงาน: 2006–ปัจจุบัน
คู่สมรส: เอเมอร์ อลี (สมรส 2012)
สันชีตะ เชอิคห์ (อังกฤษ: Sanjeeda Sheikh) เป็นนักแสดงสาวชาวอินเดีย มีชื่อเสียงโด่งดังจากบท ทุรคา ทากัวร์ จากซีรีส์เรื่อง เล่ห์ราคะ
ผลงานด้านการแสดง > ละครโทรทัศน์

| ปี | เรื่อง | รับบท | ออกอากาศช่อง | หมายเหตุ |
| --- | --- | --- | --- | --- |
| 2006 | Kyaa Hoga Nimmo Kaa | Nimmo | STAR One |  |
| 2007 | Kayamath | Ayesha | Star Plus |  |
| 2007 | Nach Baliye 3 | Herself | Star Plus | Contestant (Winner) |
| 2008 | Kya Dill Mein Hai | Naina Oberoi | 9X |  |
| 2008 | Nach Baliye 4 | Herself | Star Plus | Anchor |
| 2010 | Jaane Pehchane Se Yeh Ajnabi | Ayesha | STAR One |  |
| 2010 | Zara Nachke Dikha | Herself | Star Plus | Contestant |
| 2011 | Hi! Padosi... Kaun Hai Doshi? | Sejal Mehta | Sahara One |  |
| 2011 | Piya Ka Ghar Pyaara Lage | Sejal Mehta | Sahara One |  |
| 2012 | Ramleela – Ajay Devgn Ke Saath | Surpanakha | Life Ok |  |
| 2013 | Badalte Rishton Ki Dastaan | Meera Raunat | Zee TV |  |
| 2014 | Ek Hasina Thi | Durga Thakur | Star Plus |  |
| 2015 | Power Couple | Herself | Sony TV | Contestant |
| 2016 | Ishq Ka Rang Safed | Dhani | Colors TV |  |
| 2017 | Gehraiyaan | Reyna | Viu | Web series |
| 2017 | Love Ka Hai Intezaar | Kamini Mathur | Star Plus |  |
ผลงานด้านการแสดง > ภาพยนตร์

| ปี | เรื่อง | รับบท | หมายเหตุ |
| --- | --- | --- | --- |
| 2003 | Baghban | Nilli |  |
| 2005 | Ponniyin Selvan | Priya | Tamil Film |
| 2010 | Pankh | Kusum |  |
แหล่งข้อมูลอื่น

Sanjeeda Sheikh ที่อินเทอร์เน็ตมูวีเดตาเบส
สันชีตะ เชอิคห์ ที่เอกซ์ (ทวิตเตอร์)
สัจนิยมโดยตรงและสัจนิยมโดยอ้อม

หลักสัจนิยมโดยตรงเสนอว่า เรารับรู้โลกโดยตรง
คำถามว่า ระหว่าง สัจนิยมโดยตรง
(อังกฤษ: Direct realism หรือ naive realism) หรือว่า สัจนิยมโดยอ้อม (อังกฤษ: Indirect realism หรือ representational realism) ความคิดหรือหลักปรัชญาประเภทไหนตรงกับความเป็นจริงในโลก
เป็นคำถามที่เกิดขึ้นในปรัชญาสัญชาน (philosophy of perception) หรือจิตปรัชญา (philosophy of mind)
จากข้อโต้แย้งกันในเรื่องธรรมชาติของประสบการณ์ความรู้สึก (conscious experience) 
เป็นปัญหาเกี่ยวกับญาณวิทยาว่า โลกที่เรารับรู้นั้นเป็นตัวโลกเองจริง ๆ (คือสิ่งที่เรารับรู้เป็นจริงอย่างนั้นเลย)
หรือว่า เป็นเพียงแต่แบบภายใน (หรือแบบจำลอง) ที่สร้างขึ้นโดยกระบวนการประสาทในสมอง (คือสิ่งที่เรารับรู้เป็นเพียงแต่แบบจำลองของความจริงที่ระบบประสาทสร้างขึ้น)
สัจนิยมสามัญ

สัจนิยมสามัญ (อังกฤษ: Naive realism) เป็นสัจนิยมโดยตรง ที่มีความคิดตรงข้ามกับสัจนิยมอาศัยตัวแทน (representative realism) ที่เป็นสัจนิยมโดยอ้อม
หลักสัจนิยมอาศัยตัวแทนเสนอประเด็นทางปรัชญาว่า ประสบการณ์ความรู้สึกเกี่ยวกับโลกในใจของเรา ไม่ได้เป็นลักษณะจริง ๆ ของโลก
แต่เป็นลักษณะของตัวแทนภายใน เป็นความเป็นจริงเสมือน (Virtual reality) เป็นก๊อปปี้ เป็นแบบของโลก
สัจนิยมโดยอ้อม

สัจนิยมโดยอ้อม โดยกว้าง ๆ แล้ว ก็เหมือนกับทฤษฎีการรับรู้ (หรือสัญชาน) ที่ยอมรับกันในวิทยาศาสตร์ธรรมชาติ
ที่แสดงว่า เราไม่รู้และไม่สามารถที่จะรู้โลกภายนอก ๆ อย่างที่มันเป็นจริง ๆ
แต่สามารถเพียงแค่รู้ไอเดีย (รอยประทับทางใจ หรือชื่อ) และความเข้าใจ (คือการทำความเข้าใจโดยใช้ข้อมูลที่มีอยู่) ของเราที่เกี่ยวกับโลกเท่านั้น
คำอธิบาย

การรู้โดยตัวแทนเป็นสมมุติฐานที่สำคัญในทฤษฎี Cognitivism ของจิตวิทยา
คือนักสัจนิยมโดยตัวแทนย่อมปฏิเสธว่า "ความรู้โดยตรง"
เป็นแบบความคิดที่ไม่ขัดแย้งกันในตัว
เนื่องจากว่า ความรู้จะมีได้ก็ต้องอาศัยกระบวนการอย่างอื่นเท่านั้น
คือความรู้เกี่ยวกับโลกของเรา ความจริงแล้วเป็นการแปลความหมายทางประสาทสัมผัส
เป็นข้อมูลที่สืบมาจาก (แต่ไม่ใช่) โลกภายนอกที่มีอยู่จริง ๆ
ทฤษฎีนัยตรงกันข้ามว่า เราสามารถรับรู้โลกภายนอกที่ไม่มีการจำกัดจากอวัยวะรับรู้ความรู้สึกของเรา และไม่มีการแปลการสื่อความหมาย
ย่อมปรากฏว่าไม่คล้องจองกับเหตุการณ์ในชีวิตประจำวันที่สามารถสังเกตเห็นได้
ดูเพิ่ม

ประสบการณ์ผิดธรรมดา
ประสาทสัมผัส
แผนที่ภูมิลักษณ์ของระบบประสาท
ปรมัตถธรรม (พุทธศาสนา)
เชิงอรรถและอ้างอิง

1 2 3  "ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑", ให้ความหมายของ realism ว่า "สัจนิยม" และของ Naive realism ว่า "สัจนิยมสามัญ"
↑  Lehar, Steve. (2000) . The Function of Conscious Experience: An Analogical Paradigm of Perception and Behavior[ลิงก์เสีย], Consciousness and Cognition  .
↑  Lehar, Steve. (2000) . Naive Realism in Contemporary Philosophy เก็บถาวร 2012-08-11 ที่ เวย์แบ็กแมชชีน, The Function of Conscious Experience  .
↑  Lehar, Steve. Representationalism[ลิงก์เสีย]
↑  
เช่น การได้ยินเป็นความสามารถในการรับรู้ (คือการสร้างรอยประทับใจ สร้างไอเดียเกี่ยวกับ) เสียงโดยการตรวจจับความสั่นสะเทือนทางอากาศ
เราไม่สามารถรับรู้คลื่นเสียงที่เกิดจากการพูดได้โดยตรง
แต่เราสามารถ "ได้ยิน" แปลความหมาย และเข้าใจภาษาพูดได้
เพราะสมองของเราเปลี่ยนข้อมูลเกี่ยวกับคลื่นเสียงที่เป็นลักษณะทางกายภาพ
ไปเป็นไอเดีย (คือแบบตัวแทนในใจของคลื่นเสียง)